4 Ga go pelaelo gore o tla nna gone mo tiragalong e le nngwe fela e Jesu a neng a re balatedi ba gagwe ba tshwanetse go e gopola ngwaga le ngwaga. Mme gone jaanong, ipotse jaana: ‘Ke tshwanetse go baakanyetsa jang maitseboa ao? Ke dilo dife tse di tla dirisiwang? Go tla latelwa thulaganyo efe ka nako ya tiragalo eo? Mme gone, tiragalo eo le dilo tse di tla dirisiwang, di tshwanetse go nna le bokao bofe mo go nna?’ 9 Dikotsi tsa semoya di oketsegile mo motlheng ono wa bokhutlo. Re tshela mo motlheng o mo go one batho ba gagamaletseng thata dikhumo go na le dilo tsa semoya. Gantsi metswedi ya dikgang e bontsha tlhakanelodikobo e e sa siamang e le selo se se tlisetsang batho boitumelo go na le go ba tlisetsa bohutsana. Mme batho ba le bantsi ba fetogile “barati ba menate go na le go nna barati ba Modimo.” (2 Timotheo 3:1-5) Go akanya ka tsela eno go ka tsenya bomoya jwa rona mo kotsing fa re sa ‘lwe ntwa ka thata re lwela tumelo.’—Jude 3.